stanford-oval/wikipedia huggingface dataset:
Särkänniemi (kaupunginosa)
Historia

Särkänniemen länsipuolella sijaitseva Onkiniemi oli suosittu uimaranta jo 1800-luvulla. Särkänniemen ensimmäinen osa-asemakaava vahvistettiin vuonna 1915 ja koko alueen asemakaava vuonna 1921 sekä Santalahden asemakaava vuonna 1945. Osa alueen kaduista on nimetty tehtaiden omistajasukujen mukaan; Haarlan paperitehtaan perustaja, kauppaneuvos Rafael Haarla, jonka mukaan on nimetty Haarlankatu, lahjoitti Tampereen kaupungille Hämeensillan patsaat vuonna 1929.
Historia > Tehtaat

Särkänniemen kaupunginosaan liittyy sen länsipuolella sijaitseva Santalahti, joka on nimetty Näsijärven samannimisen lahden mukaan. Alueen ensimmäinen teollisuuslaitos oli vuonna 1852 perustettu Elianderin tulitikkutehdas; myöhemmin syntyneitä ovat olleet muiden muassa Sahanterä Oy (1889), Näsijärven Pahvitehdas (1909), Haarlan paperitehdas (1920) ja OTK:n tulitikkutehdas (1926).
Aiheesta muualla

Kuvia tai muita tiedostoja aiheesta Särkänniemi (kaupunginosa) Wikimedia Commonsissa
Tampereen suuralueet, suunnittelualueet, tilastoalueet ja kaupunginosat
| --- | --- |
Keskustan suuralue:  Amuri: Amuri A · Amuri B · Särkänniemi Kyttälä: Jussinkylä · Kyttälä A · Kyttälä B Petsamo: Petsamo Kaleva: Kaleva · Liisankallio · Kalevanrinne · Hakametsä Kalevanharju: Kalevanharju · Järvensivu · Vuohenoja Pyynikki: Pyynikki · Pyynikinrinne · Kaakinmaa Finlayson: Finlayson · Tammerkoski Nalkala-Ratina: Nalkala · Ratina Tammela: Osmonmäki · Tammela A · Tammela B · Tulli Tampella-Lapinniemi: Lapinniemi · Lappi · Tampella Kissanmaa: Kauppi · Kissanmaa · Uusikylä Niihama: Kaupinlaakso · Niihama
Koillinen suuralue:  Messukylä : Ristinarkku · Aakkula · Messukylä Olkahinen: Kumpula · Tasanne · Olkahinen Leinola: Leinola · Holvasti Atala: Atala Pappila: Pappila Linnainmaa: Linnainmaa · Hankkio Ojala: Ojala Takahuhti: Takahuhti · Ruotula · Huikas Turtola: Turtola, Viiala Kämmenniemi: Kämmenniemi Nurmi-Sorila: Nurmi · Sorila · Aitoniemi Teisko: Polso · Terälahti · Velaatta · Viitapohja
Kaakkoinen suuralue:  Kaukajärvi: Kaukajärvi · Lukonmäki · Annala · Haihara Hervanta pohjoinen: Hervanta luode · Hervanta koillinen Hervanta etelä: Hervanta lounas · Hervanta kaakko Rusko: Rusko Hervantajärvi: Hervantajärvi Vehmainen: Vehmainen Hallila: Hallila
Eteläinen suuralue:  Härmälä: Härmälä · Rantaperkiö Koivistonkylä: Rautaharkko · Taatala · Koivistonkylä · Veisu · Korkinmäki · Nirva Peltolammi: Lakalaiva · Peltolammi · Multisilta · Sarankulma · Lahdesjärvi Hatanpää: Hatanpää Nekala: Viinikka · Nekala · Vihioja Muotiala: Jokipohja · Muotiala Vuores: Vuores
Läntinen suuralue:  Epilä: Epilä · Epilänharju · Hyhky · Kaarila Haukiluoma: Haukiluoma · Lamminpää Ikuri: Ikuri Kalkku: Kalkku Myllypuro: Myllypuro Pispala: Ylä-Pispala · Tahmela · Ala-Pispala Rahola: Villilä · Rahola Tesoma: Ristimäki · Tesomajärvi Tohloppi: Tohloppi
Luoteinen suuralue:  Lentävänniemi: Lentävänniemi Lielahti: Lielahti · Niemenranta · Hiedanranta · Santalahti Lintulampi: Niemi · Pohtola · Ryydynpohja · Lintulampi
Kaupunginosat jotka eivät ole tilastoalueita:  Taraste
Sydney McLaughlin-Levrone

| Sydney McLaughlin-Levrone> Sydney McLaughlin |
| --- | --- |

Henkilötiedot
Koko nimi:  Sydney Michelle McLaughlin-Levrone
Syntynyt: 7. elokuuta 1999 (ikä 25) New Brunswick, New Jersey, USA
Kansalaisuus:   Yhdysvallat
Yleisurheilija
Pituus:  175  cm
Paino:  60 kg
Laji:  400 m aitajuoksu
Seura:  New Balance
Ennätykset:  400 m aidat: 50,37 (2024) ME 400 m: 48,74 (2023)
| Mitalit> Maa:  Yhdysvallat.Naisten yleisurheilu. Olympialaiset  | Mitalit> Maa:  Yhdysvallat.Naisten yleisurheilu. Olympialaiset  | Mitalit> Maa:  Yhdysvallat.Naisten yleisurheilu. Olympialaiset  | Maa:  Yhdysvallat> Naisten yleisurheilu. |
| --- | --- | --- | --- |
|  Kultaa | Tokio 2020 | 400 m aj |  |
|  Kultaa | Tokio 2020 | 4 × 400 m |  |
|  Kultaa | Pariisi 2024 | 400 m aj |  |
|  Kultaa | Pariisi 2024 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2019 | 4 × 400 m |  |
|  Kultaa | Eugene 2022 | 400 m aj |  |
|  Kultaa | Eugene 2022 | 4 × 400 m |  |
|  Hopeaa | Doha 2019 | 400 m aj |  |
Sydney McLaughlin-Levrone (o.s. McLaughlin, s. 7. elokuuta 1999) on yhdysvaltalainen 400 metrin aitajuoksija, olympiavoittaja ja maailmanmestari.
Dohan MM-kilpailuissa 2019 McLaughlin-Levrone saavutti hopeamitalin ajalla 52,23. Hän juoksi samoissa kilpailuissa toisen osuuden Yhdysvaltojen kultajoukkueessa 4 × 400 metrin viestissä.
McLaughlin-Levrone juoksi 27. kesäkuuta 2021 Eugenessa Yhdysvaltain olympiakarsinnoissa naisten 400 metrin aitajuoksun maailmanennätysajan 51,90. Tokion olympialaisissa hän voitti kultaa ja paransi maailmanennätystään lähes puolella sekunnilla juostuaan 51,46. Hän sai kultaa myös Yhdysvaltain joukkueessa 4×400 metrin viestissä.
Kesäkuussa 2022 McLaughlin-Levrone paransi 400 metrin aitajuoksun maailmanennätystään Yhdysvaltain Eugenessa vielä viidellä sadasosalla. Kuukautta myöhemmin McLaughlin-Levrone voitti 400 metrin aitajuoksun maailmanmestaruuden Eugenen MM-kilpailuissa uudella maailmanennätyksellä 50,68, mikä alitti vanhan ennätyksen peräti 0,73 sekunnilla. Lisäksi hän juoksi ankkuriosuuden Yhdysvaltojen kultajoukkueessa 4 × 400 metrin viestissä. Vuoden 2024 Yhdysvaltain olympiakarsinnoissa McLaughlin-Levrone paransi 400 metrin aitajuoksun maailmanennätyksen aikaan 50,65. Pariisin olympialaisissa hän voitti olympiakultaa ja paransi loppukilpailussa maailmanennätyksen aikaan 50,37. Lisäksi hän juoksi toisen osuuden 4 × 400 metrin viestissä, jonka Yhdysvallat voitti maan ennätysajalla 3.15,27.
Hän on alle 18-vuotiaiden maailmanmestari vuodelta 2015 ja voittanut urallaan kolme Timanttiliigan osakilpailua. Sileän 400 metrin ennätys on 48,74.
Aiheesta muualla

Kuvia tai muita tiedostoja aiheesta Sydney McLaughlin-Levrone Wikimedia Commonsissa
Naisten 400 metrin aitajuoksun olympiavoittajat
Naisten 400 metrin aitajuoksun maailmanmestarit
Supernatural (6. tuotantokausi)

| Supernatural (6>  tuotantokausi) |
| --- | --- |
 
 Kuudennen kauden alkutunnus
 
Alkuperämaa:   Yhdysvallat
Ikäraja:  
Esittäminen
Verkko:   The CW
Ensimmäinen esitys:   2010-09-2424. syyskuuta 2010
Viimeinen esitys:   2011-05-2020. toukokuuta 2011
Esitysten määrä:  22
DVD- ja Blu-ray-julkaisu
 Yhdysvallat:  2011-09-1313. syyskuuta 2011
 Eurooppa:  2011-11-077. marraskuuta 2011
Kaudet
 ← Edellinen 5. tuotantokausi Seuraava → 7. tuotantokausi
 Luettelo televisiosarjan Supernatural jaksoista
Yhdysvaltalaisen televisiosarjan Supernaturalin kuudes tuotantokausi alkoi Yhdysvalloissa 24. syyskuuta 2010. Kausi oli sarjan viides The CW -verkossa näytetty tuotantokausi. Sarjan luoja Eric Kripke antoi Sera Gamblelle show’n pyörittäjän roolin ja siirtyi itse vain vastaavan tuottajan rooliin. Kripke kuitenkin käsikirjoitti kauden viimeisen jakson. Sub alkoi näyttää kuudetta kautta 20. marraskuuta 2012.
Juoni

Dean (Jensen Ackles) elää Lisan (Cindy Sampson) ja Benin (Nicholas Elia) kanssa normaalia elämää veljensä Samin (Jared Padalecki) jouduttua Luciferin ja Mikaelin kanssa Helvettiin. Dean joutuu kuitenkin takaisin yliluonnollisen pariin djinnien hyökätessä. Sam ilmestyy ja paljastaa, että on ollut koko vuoden poissa Helvetistä. Hän esittelee Deanille heidän sukulaisensa Campbellit, joita johtaa isoisä Samuel Campbell (Mitch Pileggi). Castiel (Misha Collins) taistelee Taivaassa sisällissotaa ja vastaa harvoin veljesten rukouksiin. Kun Dean huomaa Samin olevan erilainen kuin ennen, hän pyytää Castielin apua. Castiel kertoo, että Samin sielu on poissa. Sam saa sielunsa takaisin, kun Kuolema (Julian Richings) nostaa sen pois Helvetistä. Kuolema laittaa kuitenkin myös esteen, jottei Sam muistaisi Helvettiä. Castielin paljastetaan työskentelevän Crowleyn (Mark Sheppard) kanssa saadakseen itselleen kiirastulen sielut, joita hän tarvitsee voittaakseen sisällissodan. Samin este murtuu ja sen seurauksena hän muistaa Helvetin. Kauden lopussa Castiel onnistuu saamaan kiirastulen sielut itselleen ja näin hänestä tulee Jumalan kaltainen olento.
Näyttelijät ja hahmot

| Näyttelijä | Rooli | Jaksot | Huomioita |
| --- | --- | --- | --- |
| Padalecki, JaredJared Padalecki | Winchester, SamSam Winchester | 22 |  |
| Ackles, JensenJensen Ackles | Winchester, DeanDean Winchester | 22 | ohjasi kauden 4. jakson |
| Collins, MishaMisha Collins | Castiel | 13 |  |
| Beaver, JimJim Beaver | Singer, BobbyBobby Singer | 12 |  |
| Sampson, CindyCindy Sampson | Braeden, LisaLisa Braeden | 7 |  |
| Pileggi, MitchMitch Pileggi | Campbell, SamSamuel Campbell | 7 |  |
| Sheppard, MarkMark Sheppard | Crowley | 6 |  |
Teleks (täsmennyssivu)

Teleks voi tarkoittaa seuraavia asioita:
Kaukokirjoitin eli telex, sähkömekaaninen laite
Teleks, suomalainen yhtye
Telex, belgialainen yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Telex”, voi hakea sivunnimihaulla, laajalla sivunnimihaulla tai tekstihaulla.
Tansaniannystylehti

| Tansaniannystylehti> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Malpighiales
Heimo::  Tyräkkikasvit Euphorbiaceae
Suku::  Nystylehdet Macaranga
Laji::  conglomerata
Kaksiosainen nimi
 Macaranga conglomerata  Brenan 
Katso myös
   Tansaniannystylehti Wikispeciesissä  
Infobox OKNimi-testi OKIUCN-testi OK: 
Tansaniannystylehti (Macaranga conglomerata) on tyräkkikasvien (Euphorbiaceae) heimoon, nystylehtien (Macaranga) sukuun kuuluva kasvilaji. Se on laakealatvuksinen puu, joka voi kasvaa korkeimmillaan 32 metriä korkeaksi. Rungon halkaisija voi olla suurimmillaan 60 cm ja runko voi olla oksaton yhdeksän metrin korkeuteen asti, vaikkakin tavallisesti oksia kasvaa jo sitä alempana. Tansaniannystylehti on kaksikotinen.
Tansaniannystylehti kasvaa ainavihannissa vuoristometsissä 1400–2000 metrin korkeudella merenpinnasta. Lajia tavataan Itä-Afrikassa Kenian eteläosissa ja Tansanian pohjoisosissa. Sen levinneisyysalue on varsin pieni ja laji on luokiteltu uhanalaiseksi.
Tansaniannystylehteä kaadetaan luonnosta puutavaran lähteeksi ja sen puuaineksesta tehdään muun muassa veitsien kahvoja ja soittimia. Lisäksi puuainesta käytetään polttopuuna. Joskus tansaniannystylehteä myös istutetaan varjopuuksi.
Aiheesta muualla

Laji.fi: Tansaniannystylehti (Macaranga conglomerata)
Global Biodiversity Information Facility (GBIF): Macaranga conglomerata (englanniksi)
Säihkykolibrit

| Säihkykolibrit |
| --- | --- |
 Vihersäihkykolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Säihkykolibrit Heliodoxa  Gould, 1850
Katso myös
   Säihkykolibrit Wikispeciesissä   Säihkykolibrit Commonsissa 
Infobox OKNimi-testi OK: 
Säihkykolibrit (Heliodoxa) on kolibrien heimoon kuuluva lintusuku. Sukuun kuuluu yhdeksän neotrooppisella alueella elävää lajia.
Säihkykolibrilajit

Samettisäihkykolibri (Heliodoxa xanthogonys)
Punasäihkykolibri (Heliodoxa gularis)
Perunsäihkykolibri (Heliodoxa branickii)
Mustasäihkykolibri (Heliodoxa schreibersii)
Jalokivikolibri (Heliodoxa aurescens)
Keltasäihkykolibri (Heliodoxa rubinoides)
Vihersäihkykolibri (Heliodoxa jacula)
Keisarinnakolibri (Heliodoxa imperatrix)
Violettisäihkykolibri (Heliodoxa leadbeateri)
Tansaniankutoja

| Tansaniankutoja |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  nicolli
Kaksiosainen nimi
 Ploceus nicolli  Sclater, 1931 
Katso myös
   Tansaniankutoja Wikispeciesissä  
Infobox OKNimi-testi OKIUCN-testi OK: 
Tansaniankutoja (Ploceus nicolli) on kutojien heimoon kuuluva varpuslintu.
Levinneisyys

Tansaniankutojaa tavataan pienellä alueella Tansaniassa. Lajin kannaksi arvioidaan 1 000–2 500 yksilöä, ja populaatio on pienenemässä ja pirstaloitumassa. Laji on luokiteltu silmälläpidettäväksi.
Tansanianräätäli

| Tansanianräätäli> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Metsäräätälit Artisornis
Laji::  metopias
Kaksiosainen nimi
 Artisornis metopias  (Reichenow, 1907) 
Katso myös
   Tansanianräätäli Wikispeciesissä   Tansanianräätäli Commonsissa 
Infobox OKNimi-testi OKIUCN-testi OK: 
Tansanianräätäli (Artisornis metopias) on herttujen heimoon kuuluva varpuslintu.
Levinneisyys

Tansanianräätäliä tavataan Mosambikissa ja Tansaniassa. Sen on kuvattu olevan paikallisesti yleinen, mutta sen kannankehitys on laskeva. Sen ei kuitenkaan uskota vielä olevan vaarassa, joten se on luokiteltu elinvoimaiseksi.
Tansanianmutobo

| Tansanianmutobo> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Fabales
Heimo::  Hernekasvit Fabaceae
Alaheimo::  Caesalpinioideae
Suku::  Mutobot Isoberlinia
Laji::  scheffleri
Kaksiosainen nimi
 Isoberlinia scheffleri  (Harms) Greenway 
Infobox OKVirheellinen NIMI-arvoIUCN-testi OK: 
Tansanianmutobo (Isoberlinia scheffleri) on hernekasvien (Fabaceae) heimoon, mutobojen (Isoberlinia) sukuun kuuluva kasvilaji. Se on ainavihanta puu, joka voi kasvaa 30–46 metriä korkeaksi. Puun runko on suora sekä lieriömäinen ja se voi olla oksaton 18 metrin korkeuteen saakka. Rungon halkaisija voi olla 1,2–1,5 metriä. Puun rungossa on usein Prosopocera-suvun sarvijäärien toukkien käytäviä.
Tansanianmutobo kasvaa sademetsissä, joissa se voi olla paikallisesti valtalajina. Laji kasvaa 460–1680 metrin korkeudella merenpinnasta. Lajin levinneisyysaluetta on itäinen trooppinen Afrikka, lähinnä Tansanian koillisosa.
Tansanianmutoboa hakataan luonnosta puutavaraksi, jota käytetään paikallisesti sekä myydään. Pienen luontaisen levinneisyysalueensa sekä hakkuiden myötä laji on luokiteltu vaarantuneeksi (VU) lajiksi. Tansanianmutobon sydänpuu on punertavanruskeaa ja siinä on tummempia sekä vaaleampia raitoja. Sydänpuun ympärillä on selkeästi erottuva, 7–10 cm paksu kerros vaaleaa pintapuuta. Puuaines on kovaa ja sitä käytetään muun muassa rakentamiseen sekä parketteihin. Lisäksi puuta käytetään polttopuuna sekä puuhiilen valmistukseen.
Aiheesta muualla

Finto: Kassu – Kasvien suomenkieliset nimet: Tansanianmutobo (Isoberlinia scheffleri)
JSTOR Global Plants: Isoberlinia scheffleri (englanniksi)
Global Biodiversity Information Facility (GBIF): Isoberlinia scheffleri (englanniksi)
Szklarska Poręba

| Szklarska Poręba Schreiberhau |
| --- | --- |
 Szklarska Poręban keskusta
 lippu:  vaakuna
 Szklarska Poręba
 Koordinaatit: 50°49′44″N, 15°31′03″E 
Valtio:  Puola
Voivodikunta:  Ala-Sleesia
Piirikunta:  Karkonosze
Varhaisin historiallinen maininta:  1366
Hallinto:  
 – Hallinnon tyyppi:  kaupunkikunta
Pinta-ala:  
 – Kokonaispinta-ala:  75,4 km²
Korkeus:  50-254 m
Väkiluku (2019)  (arvio):  6 633
 – Väestötiheys:  88,0 as./km²
Aikavyöhyke:  UTC+1
 – Kesäaika:  UTC+2
 
 http://www.szklarskaporeba.pl/ 
Infobox OKVirheellinen NIMI-arvo: 
Szklarska Poręba [ˈʂklarska pɔˈrɛmba] (saks. Schreiberhau) on kaupunki ja oma kuntansa Karkonoszen piirikunnassa Ala-Sleesian voivodikunnassa lounaisessa Puolassa, lähellä Tšekin rajaa. Szklarska Poręban asukasluku oli vuoden 2019 arvion mukaan 6 633.
Varhaisin historiallinen maininta paikasta on vuodelta 1366. Szklarska Poręba oli osa Saksaa toiseen maailmansotaan saakka. Sodan jälkeen se liitettiin Puolaan. Vuonna 1959 kylän nimellä sitä ennen ollut Szklarska Poręba julistettiin kaupungiksi. Siellä toimii myös lasitehdas. Nykyisin Szklarska Poręballa on viisi ystävyyskaupunkia Puolassa, Tanskassa, Saksassa ja Tšekissä.
Szklarska Poręba on myös tunnettu hiihtokeskus, ja sen alueella on yli 200 kilometriä hiihtolatuja. Szklarska Porębassa on myös käyty monena talvena maastohiihdon maailmancupin osakilpailuita.
Aiheesta muualla

Kuvia tai muita tiedostoja aiheesta Szklarska Poręba Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sörsselssön

| Sörsselssön |
| --- | --- |
Luoja(t):  Spede Pasanen
Näyttelijä(t):  Simo Salminen
Ensi- esiintyminen:  Uuno Turhapuro (1973)
Viimeinen esiintyminen:  This Is My Life (2004)
Kustantaja:  Spede-Yhtiöt
Henkilötiedot
Koko nimi:  Huugo Sörsselssön
Ammatti:  automekaanikko, talonmies
Sukupuoli:  Mies
Asuinpaikka:  Helsinki
Luonteenpiirteet:  Lojaalius
Suhteet
Puoliso(t):  Useita
Tutut:  Uuno Turhapuro   Härski Hartikainen
Infobox OKNimi-testi OK: 
Sörsselssön on yksi Uuno Turhapuro -elokuvien päähahmoista. ”Insinjööri” Sörsselssöniä esitti Simo Salminen. Kahdessa viimeisessä Turhapuro-elokuvassa nimi esiintyi muodossa Sörsselsson.
Ensimmäisessä Uuno Turhapuro -elokuvassa nimi oli vielä Lettunen ja elokuvissa Häpy Endkö? Eli kuinka Uuno Turhapuro sai niin kauniin ja rikkaan vaimon ja Rautakauppias Uuno Turhapuro – presidentin vävy nimenä oli Lörsson.
Koulutukseltaan Sörsselssön, oikeammin Huugo Sörsselssön, on diplomi-insinööri, mutta työskentelee silti Härskin kanssa autokorjaamolla. Hahmo ei esiintynyt lainkaan elokuvissa Professori Uuno D.G. Turhapuro ja Lottovoittaja UKK Turhapuro. Jälkimmäisessä Simo Salminen esitti Uunon Jaska-nimistä mökkinaapuria. Sörsselssön vakiintui hahmon nimeksi elokuvassa Uuno Turhapuron aviokriisi.
Sörsselssön on toiminut myös muun muassa ikkunanpesijänä, yksityisetsivänä ja talonmiehenä. Hän on sotilasarvoltaan reservin kersantti, kuten myös Hartikainen. Sörsselssön harrastaa kulttuuria, erityisesti runojen kirjoittamista, joskin monet runoista ovat jääneet kesken.
Sörsselssön on joissain elokuvissa hieman yksinkertainen, ja helposti suostuteltavissa mukaan Uunoon liittyviin hankkeisiin. Toisaalta Sörsselssön on myös varsin viinaan menevä, ja humalassa hän saattaakin itse olla ongelmien aiheuttaja.
Sörsselssönin vaimot vaihtelivat hyvin moneen kertaan. Vaimoja ovat esittäneet Seela Sella, Helena Notkonen, Hellevi Seiro, Riitta Väisänen, Satu Silvo sekä Rita Polster.
Sydney International

| Apia International Sydney |
| --- | --- |

Tiedot
Kiertue:  ATP-turnaus / WTA-turnaus
Sijainti:  Sydney  Australia
Kilpailupaikka:  NSW Tennis Centre
Kilpailuluokka:  ATP World Tour 250 WTA Premier
Kenttätyyppi:  Kova / ulkokentät
Kaavio:  Miehet: 32S / 32Q / 16D Naiset: 	28S / 32Q / 16D
Palkintorahaa:  Miehet: 372 500 $ Naiset: 600 000 $
Virallinen sivusto
Sydney International (Sydneyn kansainvälinen tennisturnaus) on tenniksen ammattilaisturnaus Sydneyssä, Australiassa, joka kuuluu miesten ATP World Tour 250 -turnauksiin ja naisten WTA-kiertueen Premier-turnauksiin. Turnaus tunnettiin pitkään nimellä New South Wales Open (Uuden Etelä-Walesin avoimet), ja vuodesta 2012 alkaen se on tunnettu sponsorin mukaan nimellä Apia International Sydney. Turnaus pelataan vuosittain NSW Tennis Centressä, Sydneyn olympiapuistossa, Homebushissa. Sydney International on yksi maailman vanhimmista tennisturnauksia, juontaen juurensa vuoteen 1885.
Historia

NSW Openin malli muotoutui vuonna 1985, kun siirtokuntien viranomaiset päättivät, että oli tarve löytää jokaisen siirtokunnan parhaat tenniksenpelaajat ja käyttää turnausta auttamaan Australaasian Davis Cup -joukkueen valinnassa, mutta ensimmäinen kerta kun turnaus pelattiin pysyvänä vuotuisena tapahtumana oli vuonna 1935. Vuosina 1970-1989 se oli osa Grand Prix -kiertuetta, ja vuosina 1970-1971 se oli Grand Prix Championship Series -turnaus.
Historia > Kilpailupaikan vaihto

NSW Open pelattiin aiemmin White City  -kompleksissa lähellä Sydneyn liikekeskustaa, mutta vuodesta 2000 lähtien se on pelattu Länsi-Sydneyssä Homebushin lähiössä sijaitsevassa Sydney International Tennis Centressä, joka rakennettiin vuoden 2000 kesäolympialaisten tennisturnausta varten. Tenniskeskus koostuu 15 ulkokentästä ja keskuskentästä sekä Tennis NSW:n hallintorakennuksesta
Tamás Gruborovics

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 3. heinäkuuta 1984 (ikä 40)
Syntymäpaikka: Szeged, Unkari
Pelipaikka: keskikenttäpelaaja
Pituus: 187 cm
Seura
Seura: Ekenäs IF
Pelinumero: –
Junioriseurat
1996–2002: MP
Seurat
| Vuodet | Seura | O | (M) |
| 2002–2004 | MP | 48 | (9) |
| 2005–2007 | KuPS | 66 | (12) |
| 2005 | → KuPS A | 1 | (0) |
| 2008 | KooTeePee | 24 | (2) |
| 2009–2010 | IFK Mariehamn | 51 | (18) |
| 2011–2012 | JJK | 62 | (28) |
| 2013–2014 | FC Inter | 61 | (9) |
| 2015 | KTP | 22 | (5) |
| 2016– | Ekenäs IF | 0 | (0) |
| Yhteensä | Yhteensä | 335 | (83) |
 Seurajoukkueuran tilastot kattavat vain kansalliset sarjat, päivitetty 17. huhtikuuta 2016.
Tamás Gruborovics (s. 3. heinäkuuta 1984 Szeged, Unkari) on unkarilainen jalkapalloilija, joka edustaa Ykkösessä pelaavaa Ekenäs IF:iä. Hän on pelipaikaltaan keskikenttäpelaaja.
Ura

Unkarilaissyntyinen Gruborovics muutti jo nuorena perheensä mukana Suomen Mikkeliin. Gruborovics on toisen polven jalkapalloilija. Hänen isänsä Tibor Gruborovics pelasi 177 ottelua Mikkelin Palloilijoissa vuosina 1989–1995. Nuorempi Gruborovics nähtiin pelikentillä jo pienestä pitäen. Hän aloitti jalkapallon seuraamalla isänsä otteita kentän laidalta.
Kaudella 2004 MP:ssa valokeilaan noussut Gruborovics siirtyi kaudeksi 2005 Kuopion Palloseuraan ja pelasi 21 Veikkausliiga-ottelua. Kauden 2006 alussa Gruborovics voitti KuPSin kanssa Liigacupin. Hän oli lopulta joukkueensa kauden toiseksi tehokkain pelaaja viidellä maalilla.
Kaudella 2007 Gruborovics teki Ykkösessä kuusi maalia ollen joukkueensa kolmanneksi paras maalintekijä. Kaudeksi 2008 hän siirtyi Kotkan KooTeePeehen, kaudeksi 2009 Ahvenanmaalle IFK Mariehamniin ja lopulta kaudeksi 2011 JJK:hon.
Kauden 2012 jälkeen Gruborovics siirtyi FC Interiin kahden vuoden sopimuksella.
Helmikuussa 2016 Gruborovics siirtyi Ykkösessä pelaavan EIF:n riveihin.
Gruborovics opiskelee psykologiaa Jyväskylän yliopistossa.
Saavutukset

Liigacupin voitto 2006 (KuPS)
KuPSin paras pelaaja 2006
Ykkösen mestaruus ja liiganousu 2007 (KuPS)
Aiheesta muualla

Gruborovics IFK Mariehamnin sivustolla (Arkistoitu – Internet Archive)